CELEX: C2004/179/13
Language: fi
Date: 2004-07-10 00:00:00
Title: Asia C-207/04: La Commissione tributaria provinciale di Novaran 26.4.2004 tekemällään päätöksellä esittämä ennakkoratkaisupyyntö asiassa Vergani Paolo vastaan Agenzia Entrate Ufficio Arona

10.7.2004   
            
            
               FI
            
            
               Euroopan unionin virallinen lehti
            
            
               C 179/6
            
         La Commissione tributaria provinciale di Novaran 26.4.2004 tekemällään päätöksellä esittämä ennakkoratkaisupyyntö asiassa Vergani Paolo vastaan Agenzia Entrate Ufficio Arona
   (Asia C-207/04)
   (2004/C 179/13)
   La Commissione tributaria provinciale di Novara on pyytänyt 26.4.2004 tekemällään päätöksellä, joka on saapunut yhteisöjen tuomioistuimeen 10.5.2004, Euroopan yhteisöjen tuomioistuimelta ennakkoratkaisua asiassa Vergani Paolo vastaan Agenzia Entrate Ufficio Arona seuraavaan kysymykseen:
   
      Rikotaanko D.P.R. nro 917/86:n 17 §:n 4 a kohdan säännöksellä, jolla annetaan samanlaisten edellytysten täyttyessä verotusetu säätämällä, että niihin suorituksiin sovellettavaa veroastetta, jotka maksetaan työsuhteen päättyessä vapaaehtoisen kannustusjärjestelmän perustella 50 vuotta täyttäneille naispuolisille ja 55 vuotta täyttäneille miespuolisille työntekijöille, alennetaan 50 prosentilla, Euroopan unionin perustamissopimuksen 141 artiklaa (aiemmin 119 artikla) ja direktiiviä 76/207 (1), onko tämä säännös niiden kanssa ristiriidassa tai luodaanko sillä näillä määräyksillä kiellettyä miesten ja naisten epätasa-arvoista kohtelua?
   
   
      (1)  EYVL L 39, 14.2.1976, s. 40.